પૂરો પવિત્ર શ્રાવણમાસ….અક્કલને કોરાણે મૂકીને પુણ્‍ય કમાઇ લેવાના ધખારા કરે છે. મનુષ્‍યો…! અંતે બધાની ઝંખના એકજ છે એ પરમસુખની પુનઃ પ્રાપ્તિ કરવી છે જે માના ગર્ભમાં નવ-નવ માસ અનુભવ્‍યું પછી કયાં ખોવાઇ ગયું ? ગર્ભમાના જીવને સંપૂર્ણ સલામતી હતી…કોઇ જવાબદારી ન હોતી…કોઇ અણધાર્યા ઓચિંતા પરિવર્તનો નહોતા…ક્ષીરસાગરમાં જેમ વિષ્‍ણુ તરે છે તેમ માના ગર્ભમાં નિﾍંિતતાથી તરતા હતા. વિજ્ઞાન કહે છે કે માના ગર્ભમાં નજીકની માત્રા સમૂહની નજીકની માત્રા જેટલી જ હોય છે એટલે જ પછી જીવનમાં કયારેય એ સુખનો અનુભવ પુનઃ પ્રાપ્‍ત નથી થતો એ બેચેની જંપવા નથી દેતી જીવને ફરી જન્‍મ લેવાની લાલસા એ અવસ્‍થામાંથી પુનઃ પસાર થવા માટે જ હોય છે. શિવ સુત્રના સુત્રો તમને આ ચક્રમાંથી મુકત થવા મદદરૂપ થશે. એક-એક સુત્ર એક-એક સંકલ્‍પ છે. જે તમને તમારા ચૈતન્‍યને સંકોરવામાં તેના પર જામેલી રાખ ઝાડવામાં મદદરૂપ થશે. વિસ્‍મય જ યોગની ભુમિકા છે. સ્‍વયંમાં સ્‍થિતિ શકિત છે. વિવેક આત્‍મજ્ઞાનનું સાધન છે. અસ્‍તિત્‍વનો આનંદ ભોગવવો એ જ સમાધિ છે. ચિતના અતિક્રમણના ઉપાયના ચોથા પ્રવચનના સુત્રોમાં વર્ણવ્‍યા છે. જેમાં ચિત્ત જ મંત્ર છે. પ્રયત્‍ન જ સાધક છે. ગુરૂ ઉપાય છે. શરીર હવિ (યજ્ઞમાં હોમવાનું દ્રવ્‍ય) છે. જ્ઞાન જ અન્‍ન છે. વિદ્યાના સંહારથી સ્‍વપ્‍નો પેદા થાય છે. પરમાત્‍મા પરમ ઉર્જા બની તમારી ભીતર છુપાયા છે. પાંચમુ પ્રવચન સંસારના સંમોહન અને સત્‍યના આલોકનું છે. આત્‍મા ચિત્ત છે અને કલા વગેરે તત્‍વોનો અવિવેક જ જ માયા છે. મોહ આવરણયુકત યોગીની સિધ્‍ધિઓ તો સાકાર થઇ જાય છે પરંતુ તેને આત્‍મજ્ઞાન થતુ નથી. મોહ પરનો વિજય જ પરમ સ્‍વતંત્રતા છે અને સ્‍થાયીરૂપમાં મોહજય થઇ જવાથી સહજ વિદ્યા ફલિત થઇ જાય છે.